id en en en en id en en fr ms ca id en en en id en en fr ms ca id id en id en id id ms ms tr id id ms ms ms id ms id id en sq id id ms ms ms id ms en id id id id id id id id ms id es id ms id ms id ms id id id en en en en de en en nl en en en id id en id en id pt id en en id en en en en id en en en id id id en de en id en pt en id id en pt en es en en en id en en en en fa en en en en en en es en en ms en fr en en en en en id en en
Tidak Perlu Menjadi BoBoiBoy Untuk Hebat! – Saifulislam.Com
Sunday , September 4 2022
“Best kan? Kalau ada kuasa macam cerita BoBoiBoy?’ kata Imad.
“Ha ah. Macam Gopal pun ok dah!” balas Saif.
Kami sedang bersarapan pagi. Saya membaca jurnal di iPad, sambil meneman anak-anak yang rancak makan bihun.
“Kenapa Allah tak bagi kita power macam BoBoiBoy kan?” sambung Imad lagi.
Naurah dan Muiz khusyuk mendengar perbualan budak lelaki dua orang itu.
“Kan Abi?” Saif menegur saya yang semenjak tadi tidak menyertai perbualan mereka.
Sambil membaca, telinga saya mencuri-curi dengar apa yang mereka bualkan. Maknanya, jurnal saya itulah yang saya tidak faham, barangkali. Mata boleh melihat banyak benda dalam satu masa, tetapi mendengar dan faham hanya berupaya terjadi satu dalam satu-satu masa.
Antara mahu mendengar perbualan anak-anak, dengan risaukan assignment pengajian yang masih berlambak tidak selesai.
Saya terpandang sudu dan garfu di dalam bekas.
“Cuba tengok ni. Garfu ni dibuat daripada apa?” saya bertanya.
“Tengok besi ni, kalau Abi lepaskan, apa yang akan terjadi?” saya memegang garfu di hujung jari.
Garfu berkenaan saya lepaskan dan ia terjatuh ke lantai.
“Yop tahu, sebab ada graviti!” Saif menambah.
“Graviti tu apa, Yop?” Imad menyoal.
“Gabiti tu apa Yop?” Muiz pun menyampuk sama.
“Mana Yop tahu. Tapi ada la!” Saif menjawab acuh tidak acuh.
Bukan tidak tahu, tetapi malas hendak melayan soalan-soalan adiknya.
“Garfu buat daripada besi dan besi jatuh apabila kita lepaskan. Cuba semua orang tengok kapal terbang. Kapal terbang buat daripada apa?” saya bertanya.
“Tapi kali ini besi boleh terbang. Boleh naik, boleh turun. Kita boleh kawal besi tu, kan?” saya menyambung.
“Ha ah” jawab Naurah.
“Itulah kuasa ILMU! Apabila kita ada ilmu, kita boleh terbangkan besi. Ilmu sebenarnya lebih power daripada power Yaya, Ying, Gopal dan lain-lain. Jadi, kalau mahu power, carilah power ILMU! ” saya menyudahkan kesimpulan.
“The power of knowledge!” ujar Saif.
“Sebab itu kita kena pergi sekolah, kan?” Imad menambah.
“Cakap pandai, kenalah buat. Jangan menangis-nangis pagi-pagi tak nak pergi sekolah. Dapat ilmu baru POWER. Besi pun boleh terbang!” saya mencuit Imad.
Rasa seperti mahu sarcastic tetapi cepat-cepat mempositifkan ayat penjelasan. Geram dengan Imad yang suka meragam pagi-pagi hari persekolahan.
MENUNDUKKAN KECEMASAN DENGAN ILMU
Saya juga kongsikan kisah bagaimana dengan ilmu, sesuatu yang mencemaskan, tidak lagi mencemaskan.
Lihat sahaja Ummi, menjadi doktor pakar perubatan kecemasan. Apabila berlaku kemalangan dan mangsa patah riuk, ia amat mencemaskan. Tetapi kerana Ummi ada ilmu dan kemahiran yang diperlukan, semua yang mencemaskan itu dapat distabil dan ditenteramkan.
Bukan sahaja seorang pesakit.
Kalau ramai-ramai pun, ada ilmu menguruskannya.
“Jika anda mahu power, tidak perlu jadi BoBoiBoy atau Power Rangers. Dengan ilmu, anda power!” slogan yang kami sepakati bersama.
(Luqman menasihati anaknya dengan berkata): “Wahai anak kesayanganku, sesungguhnya jika ada sesuatu perkara (yang baik atau yang buruk) sekalipun seberat bijih sawi, serta ia tersembunyi di dalam batu besar atau di langit atau pun di bumi, sudah tetap akan dibawa oleh Allah (untuk dihakimi dan dibalasNya); kerana sesungguhnya Allah Maha Halus pengetahuanNya; lagi Amat Meliputi akan segala yang tersembunyi. [Luqman 31:16]
Biar pun kita mungkin tenggelam dalam kesibukan tugasan orang dewasa, berusahalah untuk tidak terpisah daripada dunia anak-anak yang sedang menunggu input.
Pembelajaran amat berkesan apabila ia berlaku dalam suasana yang menyeronokkan. Tiada kejayaan yang lebih besar untuk masa depan anak-anak selain berjaya menjadikan mereka kanak-kanak yang gembira dan bahagia.
Manfaatkan topik yang mereka suka, untuk menyampaikan apa yang mereka perlu. Justeru ibu bapa perlu mengetahui apakah topik perbualan, gurauan dan isu-isu semasa anak kita dan rakan mereka.
Luqman di dalam Surah Luqman ayat ke-16, boleh terus menyebut tentang Allah sebagai Tuhan yang Maha Teliti (Latif) dan Mendalam Pengetahuan-Nya (Khabir), tetapi beliau menggunakan proses berfikir untuk melakukan pembuktian Tauhid buat si anak.
Berusaha mengesan intipati dan tidak menghukum hanya pada apa yang zahir. Pada zahirnya, anak suka kepada animasi, televisyen dan kartun, tetapi hakikatnya mereka mengagumi kehebatan. Mereka mahu jadi hebat, maka berikan input yang lebih sebenar untuk kemahuan tersebut.
Berikan contoh-contoh yang mereka boleh faham, dan sebagai bonus, contoh yang berada di dalam kehidupan keluarga kita sendiri untuk mengukuhkan kefahaman.
Pendidikan anak-anak sangat memerlukan upaya komunikasi antara ibu bapa dengan mereka. Memang ramai ibu bapa pendiam yang anak-anak mereka masih berjaya. Namun jika mereka boleh lebih baik daripada menjadi pendiam, tentu anak-anak LEBIH berjaya
Facebook Notice for EU! You need to login to view and post FB Comments!
Previous Gaza dan Doa Kita
Next Anak-anak Adalah VIP Sebenar Hari Graduasi
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
18/11/2012 at 8:01 PM
Benar ustaz. Satu respon yang baik kepada anak-anak. Anak-anak juga mengharapkan mereka dilayan dengan idea dan panduan dan bukan dengan sindiran dan ayat acuh tak acuh. Sebenarnya mereka perlukan perhatian yang lebih serius daripada ibu bapa.
19/11/2012 at 6:55 PM
Saya antara orang yang banyak tertarik dengan artikel ustaz.
ustaz selalu menghidupkan artikel ustaz dengan perumpamaan dan analogi yang mana selalu akan memberikan impak.
cuma saya selalu tertanya-tanya, macam mana ingin memberi ilmu dengan analogi? adakah memerlukan pengalaman?
20/11/2012 at 12:17 AM
Just to add. Parents jangan lepaskan tanggungjawab mendidik dan berkomunikasi dengan anak-anak pada ipad sepanjang masa. Impak pergantungan pada ipad akan boleh dilihat dalam masa 10 tahun akan datang.
20/11/2012 at 11:12 AM
Teringat pula kisah Nabi Sulaiman yang juga menunjukkan comparison kuasa dan ilmu:
Nabi Sulaiman berkata pula (kepada golongan bijak pandainya): “Wahai pegawai-pegawaiku, siapakah di antara kamu yang dapat membawa kepadaku singgahsananya sebelum mereka datang mengadapku dalam keadaan berserah diri memeluk Islam?” Berkatalah Ifrit dari golongan jin: “Aku akan membawakannya kepadamu sebelum engkau bangun dari tempat dudukmu, dan sesungguhnya aku amatlah kuat gagah untuk membawanya, lagi amanah”. Berkata pula seorang yang mempunyai ilmu pengetahuan dari Kitab Allah: “Aku akan membawakannya kepadamu dalam sekelip mata!” (An-Nahl 24:38-40)
20/11/2012 at 11:13 AM
26/11/2012 at 1:00 PM
Salam. Ustad, adakah panggilan antara adik beradik (panggilan nama sahaja atau gelaran2 tertentu mengikut senioriti seperti along/angah/ateh dan seterusnya) memainkan peranan dan faktor kepada komunikasi dan pendidikan dalam keluarga? Yop tu biasa orang perak guna kan Ustad:)
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved